Noć
Noć je dio jednodnevnog perioda između zalaska Sunca i svitanja, tokom kojeg nije vidljiva Sunčeva svjetlost. Suprotno od noći je dan. Trajanje zavisi od mnogo faktora, kao što su godišnje doba, geografska širina i dužina te vremenska zona. Noću, u normalnoj bioritmici, većina ljudi i životinja spava jer ne mogu obavljati glavne vitalne funkcije u mraku. Nedostatak svjetla utječe i na morfologiju, fiziologiju i ponašanje gotovo svih živih organizama. Šišmiši i cvrčci spadaju u nokturnalne životinje.